6 ינואר 2021 כב' טבת תשפ"א

לכבוד

שר הבריאות - ח"כ יולי אדלשטיין

מכובדי,

**הנדון: א. הבטחת חיסון שני במועדו לדיירי בתי הדיור המוגן בישראל**

**ב. כללי התנהלות לבתים בהם התחסנו 95% של הדיירים והעובדים**

בימים האחרונים מתרבים הדיווחים והשמועות על כוונה לדחות את מתן החיסון השני למי שקבלו את המנה הראשונה. דיבורים אלה גורמים להרבה אי-שקט בקרב אוכלוסיית הדיירים בבתי הדיור המוגן הנמנים על האוכלוסייה בסיכון.

חלקנו קיבלו את החיסון באמצעות בתי חולים. אנו שומעים על מדיניות חדשה של משרד הבריאות לא להמשיך להזרים מנות לבתי החולים. אז מי ייתן לנו את המנה השנייה?

אחרי חודשים רבים של סגר והסתגרות כפויים ומרצון, כדי להגן על עצמנו, התחלנו לקוות שנוכל בקרוב לחזור להתראות עם בני המשפחות ולחיות בחופשיות מליאה לפחות במתחם בית הדיור המוגן. הדיבורים האלה גורמים ממש לדמורליזציה.

מספיק כבר עם הבדידות שנכפתה עלינו.

אני מבקשת בכל לשון של בקשה – אל תדחו לנו את מועד החיסון השני .

כמו כן, אבקש להתוות מתווה התנהלות עבור בתי הדיור המוגן בהם התחסנו 95% לפחות של הדיירים והעובדים. במקרה כזה יש להסיר מעלינו כל מיני מגבלות שעדיין מגבילות אותנו ואינן מאפשרות לחזור לשגרה מלאה.

בכבוד רב, בתודה מראש ובברכה

לאה שץ סופר - יו"ר העמותה

העתק:   
שר העבודה והרווחה – ח"כ איציק שמולי   
השרה לשיוויון חברתי - ח"כ מירב כהן

מנכ"ל משרד הבריאות – פרופ' חזי לוי   
מנכ"ל משרד הרווחה – ד"ר אביגדור קפלן

מנהל מטה אבות ואמהות – פרופ' נמרוד מימון   
הממונה על הדיור המוגן במשרד הרווחה – מר שלומי בר לב